Z A P I S N I K
16. sjednice Vijeća Mjesnog odbora Šestine (u daljnjem tekstu: Vijeće),
održane u četvrtak, 29. rujna 2022. 
u prostorijama Mjesne samouprave Šestine, Šestinski trg 10,
s početkom u 19:00 sati


NAZOČNI ČLANOVI VIJEĆA:
Jure Tomičić, Danijel Jagušt, Jadranka Apostolovski, Kruno Vuk, Lorena Malec Mlinarić, Maja Pleić

ODSUTNI ČLANOVI VIJEĆA:
Mladen Kljaić

Predsjedava: Jure Tomičić, predsjednik Vijeća. 
Zapisnik vodi: Jure Tomičić

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 16. sjednicu Vijeća Mjesnog odbora Šestine.

Vijeće jednoglasno prihvaća zapisnik 15. sjednice Vijeća, održane 30. kolovoza 2022. godine. 
Na prijedlog predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Prijedlog Preimenovanja autobusnih stajališta Podsljeme - ŠESTINE – donošenje Zaključka
1. Peticija građana automatska autopraonica Šestine – rasprava i davanje mišljenja
1. Tekuća problematika 
1. Zahtjev za korištenje prostora 
1. Pitanja, prijedlozi i obavijesti

Ad.1. Prijedlog Preimenovanja autobusnih stajališta Podsljeme - ŠESTINE – donošenje Zaključka

Predsjednik Vijeća iznosi prijedlog preimenovanja autobusnih stajališta na 3 lokacije gdje bi se zamijenio stari naziv stajališta sa novim radi kvalitetnijeg i točnijeg informiranja te unifikacije standarda označavanja stajališta. Također uočena je tipkarska pogreška te nije ulica Grabeščica nego je točan naziv ulice Grebenščica.

	Stari naziv
	Novi naziv

	Šestinski vijenac 48
	Šestinski vijenac

	Mlinovi 149
	Grebenščica

	Mlinovi 148 a
	Grebenščica



Predsjednik daje prijedlog na glasanje te Vijeće jednoglasno donosi zaključak o promjeni predmetnih autobusnih stajališta sa navedenim nazivima.


Ad.2. Peticija građana automatska autopraonica Šestine – rasprava i davanje mišljenja

Predsjednik Vijeća izlaže peticiju građana zbog poslovanja samouslužne praonice automobila na adresi Šestinski trg 9 koji tvrde kako im se smanjila kvaliteta življenja zbog buke i svjetla  0-24 sata. Predsjednik otvara raspravu koja je potrajala neko vrijeme i svela se na to kako postoje naklapanja o legalnosti samog objekta itd. Pošto se od MO Šestine traži davanje mišljenja za navedeno iz toga proizlazi da je Vijeće MO Šestine mišljenja da treba utvrditi dali je sami objekt legalan te ukoliko nije vrlo je jasno, a ako je potrebno je utvrditi kako su dobiveni minimalni tehnički uvjeti s obzirom na buku i radno vrijeme te ukoliko je potrebno neka se poduzmu navedeni prijedlozi (izrada bukobrana prema stanarima u ulici Šestinski trg te promjena radnog vremena).


Ad.3. Tekuća problematika

Predsjednik Vijeća iznosi tekuću problematiku članovima Vijeća. 
· Rotor - Hortikulturno uređenje je završeno no nije odrađen ulaz u dječji park te su potrebne dodatne korekcije, a za fontanu je još uvijek u tijeku izrada tehničke dokumentacije.
· Započeti su radovi na uređenju kolnika u ulici Šestinski prilaz
· Odvojak (katastarska čestica 1764) u Šestinskom prilazu nije planiran u ovome uređenju pa se dodaje u prioritet MKA izrada projektne dokumentacije i asfaltiranje istog
· Ponovno smo zaprimili pritužbe građana uz živicu na nogostupu u ulici Šestinski prilaz te se traži od grada ponovno izlazak svih nadležnih službi te utvrđivanje i postavljanje idućeg koraka kako bi se problem sa živicom iznad ionako preuskog nogostupa riješio.
· Odvodnja u ulici Šušnjevec još uvijek ima isti status kao što je rečeno te nema promjena.
· Potrebno je izvršiti uklanjanje 'zelenog otoka' kod križanja ulica Šestinski vrh i Šestinski vijenac kako je i ranije zatraženo iz razloga ponovnog gomilanja raznog otpada koji ne pripada niti u jedan spremnik uz već dano obrazloženje kako se u neposrednoj blizini nalazi reciklažno dvorište.
· Podpredsjednica Lorena Malec-Mlinarić ponovno postavlja pitanje koje su joj uputili ogorčeni građani vezano uz košarice za životinjske fekalije. Predsjednik objašnjava kako su zatražene košarice za otpad i životinjske fekalije no još uvijek nisu postavljene zbog neimanja istih na skladištu. Traži se što hitnije postavljanje istih. 
· Postavljanje nadstrešnica na autobusnim stajalištima shodno odgovoru gradskog ureda za obnovu, izgradnju, prostorno uređenje, graditeljstvo, komunalne poslove i promet u kojem stoji kako je za to nadležan Sektor za građenje komunalne infrastrukture i održavanje javnoprometnih površina, javnih objekata i javne rasvjete. Shodno tome traži se da se pošalje nadležnom sektoru zahtjev za postavljanje nadstrešnica na sljedećim autobusnim stajalištima:
· Mlinovi 184 – stanica Potočani – smjer Britanac
· Mlinovi 183 – stanica Potočani – smjer Mihaljevac
· Šestinski vijenac 48 – stanica Šestinski vijenac – smjer Mihaljevac
· Šestinski vrh 2D – stanica Šestinski vrh – smjer Britanac i Mihaljevac
· Postavljanje zatraženih velikih ogledala na križanjima ulica Šestinski vijenac i Šestinska cesta sa ulicom Šestinski prilaz se očekuju uskoro
· Vijeće je zaprimilo odgovor gradskog ureda za obnovu, izgradnju, prostorno uređenje, graditeljstvo, komunalne poslove i promet na predmet postavljanja uspornika (uzdignutih ploha) u ulici Kulmerska i Šestinski vrh u kojem stoji kako od 2020. godine do 30.lipnja 2022. u ulici Kulmerska zabilježena je jedna prometna nesreća s materijalnom štetom bez ozlijeđenih osoba dok u ulici Šestinski vrh niti jedna prometna nesreća te shodno tome nema potrebe za postavljanjem uzdignutih ploha i smirivanjem prometa. Predsjednik otvara raspravu te nakon kratke rasprave Vijeće donosi odluku da traži postavljanje uspornika kroz ove dvije ulice ili postavljanje kamera za brzinu kroz ove dvije ulice kako su to i zatražili njihovi stanari iz bojazni za sigurnost svoje djece i ostalih pješaka uz napomenu kako se ovdje ne radi o prometnim nezgodama nego pitanju sigurnosti i životima pješaka (naročito djece) te je sva sreća što se nije dogodila tragedija te postavlja se pitanje treba li do iste doći da netko reagira.
· Očekuju se odgovori za preostale zahtjeve za postavljanje uspornika te postavljanje preostalih odobrenih na što Vijećnik Danijel Jagušt napominje kako je potrebno što hitnije postavljanje uspornika ili bilo koje druge alternative u ulici Šestinski prilaz kod kč.br. 10 koja će natjerati vozače da voze prilagođenom brzinom i ne ugrožavaju druge sudionike u prometu.

Ad.4. Zahtjevi za korištenje prostora

Predsjednik obavještava članove Vijeća o zaprimljenom zahtjevu za povremeno korištenje prostora od već postojećeg korisnika. 
Vijeće glasa te odobrava privremeno korištenje prostorija korisniku u navedenom terminu:

· Politička stranka Možemo –  I. utorak u mjesecu od 19.00h do 21.00h

Ad.5. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

· Mini bus Dedići – dostavljena je ponovno zatražena dokumentacija za izgradnju autobusnih stajališta u ulici Dedići te uvjete za uspostavljenje iste. Potrebno je izgraditi stajališta na navedenim lokacijama te ishoditi privole vlasnika čestica koji su u GČ Podsljeme, a isto tako potrebno je izgraditi i stajališta u GČ Črnomerec u ulici Šestinski dol.
Traži se očitovanje GČ Črnomerec o poduzetim aktivnostima vezano za izgradnju stajališta u ulici Šestinski dol te se traži primjer obrasca koji trebaju popuniti vlasnici čestica kako bi se zadovoljio prvi korak nakon kojeg bi se išlo u projektiranje samih stajališta.
· Vijećnica Jadranka Apostolovski postavlja pitanje ostalih autobusnih stajališta te navodi kako bi trebala biti stanica i kod križanja sa ulicama Dedići i Vince. 
· MNK Šestine – gradski ured dostavio je uplatnice od MNK Šestine za tada navedeni mjesec te je u prilogu račun za gradsku plinaru, vodovod i odvodnju te račun od službe za informacijske sustave i tehničke poslove gdje je navedena stavka obračun režijskih troškova za poslovni prostor. Ovo nije jasno te se traži pojašnjenje jeli u to uračunata i struja kako nam postavljaju pitanje građani koji čitaju online zapisnike jer se navodi financiranje GČ Podsljeme za reflektore na igralištu od preko 100 tisuća kuna na sjednicama GČ pa iste zanima plaća li se struja uopće za sadašnje jer kako navode malo je dana kada ne rade.



Predsjednik dodaje kako je zvao službu za hitne intervencije zbog izlijevanja vode u šahtu u ulici Mlinovi kod kč.br. 185 te time završava svoje izlaganje te otvara raspravu. 

Potpredsjednica Lorena Malec-Mlinarić postavlja pitanje vezano uz postavljanje novih sprava na igralištu kod mjesne zajednice i to ''Jesu li to nove sprave pošto je bilo govora da će se preseliti iz parka kod DVD Šestine te ukoliko jesu koliko je GČ platila iste?''
[bookmark: _GoBack]Traži se od GČ Podsljeme očitovanje na postavljeno pitanje potpredsjednice.

Vijećnik Danijel Jagušt govori i pokazuje slike raznog smeća iza trafostanice u ulici Potočani koje je netko bacio te koje bi trebalo sanirati.

Vijećnica Jadranka Apostolovski postavlja pitanje da se provjeri što se gradi na novo očišćenoj parceli u ulici Gramača jer se kako navodi radi i pristupna cesta.
[bookmark: _Hlk108514456]
Vijećnici komentiraju rasplete pojedinih prijavljenih problema i njihovu dinamiku te nakon kratkog vremena zaključuju raspravu. 

Sjednica je završila u 20:00 sati. 

KLASA: 024-08/22-003/1934
URBROJ: 251-13-11-2-22-2
U Zagrebu, 29. rujna 2022.

Zapisnik vodio:
              Jure Tomičić		
					 Predsjednik Vijeća
								         Mjesnog odbora Šestine:
							                             Jure Tomičić							
1

